Kosta Rika Revoke Antrenè Seleksyon an
septanm 15, 2009
Federasyon foutbòl Kosta Rika revoke antrenè seleksyon an Rodrigo Kenton apre 3 defèt afile seleksyon an subi nan ekzagonal final KONKAKAF la Defèt ki mete Ticos yo an 4 trièm pozisyon apre yo te domine group la.
Kosta gen 2 dènye rankont nan ekzagonal final KONKAKAF la. Ticos yo ap akeyi Trinidad and Tobago le 10 Oktòb epi nan Washington DC kote yap rankontre seleksyon ameriken an.
Nan lig chanpyon KONKAKAF la DC United ranpòte premye viktwa nan group B apre viktwa 1 a 0 yo ranpòte devan klub Trinidadyen San Juan Jabloteh. Nan group A Metapan tonbe devan Arabe Unido 1 a 0. Puerto Riko Islanders fè match nul 3 a 3 ak Cruz Azul.
Chanpyona a ap rapousib jodi a lè W Connection ap rankontre Pumas, Pachuca kont Houston Dinamo. Deportivo Saprissa kont Columbus Crew.
8 match te jwe yè Madi a nan kad ouvètu Lig Chanpyon-Eropeyen an, faz pou-l, premye jounen ale-a: Gen 8 match ki jwe an tou. Nan gwoup A Jouventus de Turin fè match nul ak Bordo 1-1 . Bayern de Munik woule Maccabi Haïfa an deplasman an Izraèl 3-0 , yon double Muler, Van Buyten.
Gwoup B :Manchester United al kale an deplasman Besiktas Istanbul, Turki 1-0. Wolfsburg woule CFK Moskou an deplasman 3-1.
Nan Gwoup C-a : Real Madrid realize yon veritab katon lakay klub swis FC Zurik 5-2 an deplasman. Yon double Cristiano, Ronaldo, Raoul, Higuain, Guti. Milan AC kale Olempik de Marsèy 2-1, yon double Inzaghi.
Gwoup D : Chelsi kale FC Porto an deplasman 1-0. Atletico Mdrid fè match nul 0-0 ak Apoel Nicosie. Yon total 21 gol make pandan jounen an. Muler ak Cristiano Ronaldo kòm meye butè ak 2 gol yo chak.
Foutbòl/ Maradona
Nouvèl ki soti ann Itali fè konnen Diego Maradona rive nan rejyon Merano nan nò peyi-a pou 2 semèn pou yon tretman pou-l pèdu pwa. Rumè yo fè konnen, Diego ap fui Ajantin akoz pakèt kritik kap tonbe sou do l apre 2 defèt youn dèyè lòt : kont Brezil ak Paragwe.
La près ajantinn reklame tèt Maradona ki gen 2 misyon enposib le 10 oktob kont Perou et le 13 Oktob kont Uruguay. Arjantin dwe bat pou swa kalifye direkteman. Men gen plis chans pou-l al jwe yon match baraj kont Kostarica ki nan zòn CONCACAF-la si done yo pa chanje.